Ċelebrazzjonijiet liturġiċi mmexxija mill-Arċisqof Charles J. Scicluna f'Novembru 2019 ... Il‐Ġimgħa 1 ta' Novembru, fis‐6:00 p.m., l‐Arċisqof Charles J. Scicluna jiċċelebra Quddiesa fil‐festa tal‐Qaddisin Kollha, fil‐Konkatidral ta' San Ġwann, il‐Belt Valletta. Iċ‐ċelebrazzjoni tixxandar live fuq il‐Youtube Channel tal‐Knisja f'Malta. Is‐Sibt 2 ta' Novembru, fl‐10:00 a.m., Monsinjur Arċisqof jiċċelebra Quddiesa fit‐Tifkira Solenni tal‐Mejtin Kollha, fil‐Knisja taċ‐Ċimiterju tal‐Addolorata, Raħal Ġdid. Il‐Quddiesa tixxandar fuq il‐Youtube Channel tal‐Knisja f'Malta. Il‐Ħadd 3 ta' Novembru, fis‐6:00 p.m., Monsinjur Arċisqof jiċċelebra Quddiesa li matulha jagħti l‐pussess lil Patri Dominic Mangani OFM Cap, bħala l‐Kappillan il‐ġdid tal‐Parroċċa tat‐Trinità Qaddisa, il‐Marsa. It‐Tnejn 4 ta' Novembru, fis‐7:00 p.m., Monsinjur Arċisqof jagħti l‐Ministeru tal‐Akkolitat lil tliet seminaristi, fis‐Seminarju tal‐Arċisqof, Tal‐Virtù. Is‐Sibt 16 ta' Novembru, fl‐10:00 a.m., Monsinjur Arċisqof jamministra s‐Sagrament tal‐Griżma lill‐adolexxenti tal‐iskola San Anton, fis‐Santwarju tal‐Ħniena Divina, in‐Naxxar. Fil‐5:00 p.m., Monsinjur Arċisqof jiċċelebra Quddiesa fil‐Knisja Parrokkjali ta' Kristu Re, Raħal Ġdid, u wara jsir pellegrinaġġ bil‐vara tal‐Immakulata Kunċizzjoni sal‐Parroċċa ta' Bormla. Il‐Ħadd 17 ta' Novembru, fl‐10:45 a.m., Monsinjur Arċisqof jamministra s‐Sagrament tal‐Griżma lill‐adolexxenti, fil‐Knisja Parrokkjali ta' Kristu Re, Raħal Ġdid. Fl‐4:00 p.m., l‐Arċisqof jamministra s‐Sagrament tal‐Griżma lill‐adolexxenti, fil‐Knisja Parrokkjali tal‐Gżira. Is‐Sibt 23 ta' Novembru, fil‐5:00 p.m., Monsinjur Arċisqof jamministra s‐Sagrament tal‐Griżma lill‐adolexxenti, fil‐Knisja Parrokkjali ta' Ħaż‐Żabbar. Il‐Ħadd 24 ta' Novembru, fl‐10:00 a.m., Monsinjur Arċisqof jamministra s‐Sagrament tal‐Griżma lill‐adolexxenti, fil‐Knisja Parrokkjali ta' Ħaż‐Żabbar. Fil‐5:00 p.m., l‐Arċisqof jmexxi korteo minn fejn il‐monument ta' Kristu Re, il‐Furjana, li jimxi lejn il‐Konkatidral ta' San Ġwann, il‐Belt Valletta, fejn tingħad it‐talba tal‐għasar. www.knisja.mt www.knisja.mt/ritratti
Ċelebrazzjonijiet liturġiċi mmexxija mill-Arċisqof Charles J. Scicluna f'Novembru 2019